บิ๊กประกัน! TLI ตั้ง 5 “ลีดอันเดอร์ไรท์เตอร์” ขายไอพีโอ 16 บ. เปิดจอง 29 มิ.ย.-6 ก.ค. นี้
บิ๊กประกัน! TLI ตั้ง 5 “ลีดอันเดอร์ไรท์เตอร์” นำทีม “เกียรตินาคินภัทร-กรุงศรี-ซีจีเอส-ซีไอเอ็มบี-โนมูระ-ฟินันซ่า” ขายไอพีโอ 16 บ. เปิดจอง 29 มิ.ย.-6 ก.ค.นี้
บิ๊กประกัน! TLI ตั้ง 5 “ลีดอันเดอร์ไรท์เตอร์” นำทีม “เกียรตินาคินภัทร-กรุงศรี-ซีจีเอส-ซีไอเอ็มบี-โนมูระ-ฟินันซ่า” ขายไอพีโอ 16 บ. เปิดจอง 29 มิ.ย.-6 ก.ค.นี้
29 มิ.ย. 2565

นายไชย ไชยวรรณ กรรมการและประธานเจ้าหน้าที่บริหาร บริษัท ไทยประกันชีวิต จำกัด (มหาชน) หรือ TLI ลงนามในสัญญาแต่งตั้งผู้จัดการการจัดจำหน่ายและรับประกันการจำหน่าย หรือ Lead Underwriters จำนวน 5 ราย ประกอบด้วย 1.บริษัทหลักทรัพย์ เกียรตินาคินภัทร จำกัด (มหาชน) ,2.บริษัทหลักทรัพย์ กรุงศรี จำกัด (มหาชน) ,3.บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด ,4.บริษัทหลักทรัพย์ โนมูระ พัฒนสิน จำกัด (มหาชน) และ 5. บริษัทหลักทรัพย์ ฟินันซ่า จำกัด เป็นผู้จัดการการจัดจำหน่ายและรับประกันการจำหน่าย
สำหรับการเสนอขายหุ้นสามัญต่อประชาชนเป็นครั้งแรก (IPO) จำนวนรวมไม่เกิน 2,316.7 ล้านหุ้น (รวมการจัดสรรหุ้นส่วนเกิน) ซึ่งเปิดจองซื้อระหว่างวันที่ 29 มิถุนายน – 6 กรกฎาคม 2565 ที่ราคาเสนอขาย 16 บาทต่อหุ้น คิดเป็นมูลค่าเสนอขายรวมไม่เกิน 37,067 ล้านบาท (รวมการจัดสรรหุ้นส่วนเกิน) นับเป็น IPO ของหุ้นในหมวดธุรกิจประกันภัยและประกันชีวิตที่มีมูลค่าเสนอขายสูงที่สุดในประวัติศาสตร์ตลาดทุนไทย
พร้อมกันนี้ ยังได้แต่งตั้งผู้จัดจำหน่ายและรับประกันการจำหน่ายหรือ Co-Underwriters จำนวน 8 ราย ประกอบด้วย 1.บริษัทหลักทรัพย์ เคจีไอ (ประเทศไทย) จำกัด (มหาชน) ,2. บริษัทหลักทรัพย์ ทิสโก้ จำกัด ,บริษัทหลักทรัพย์ ธนชาต จำกัด (มหาชน) ,3.บริษัทหลักทรัพย์ บัวหลวง จำกัด (มหาชน) ,4.บริษัทหลักทรัพย์ หยวนต้า (ประเทศไทย) จำกัด ,5.บริษัทหลักทรัพย์ เอเชีย พลัส จำกัด ,6.บริษัท หลักทรัพย์ไทยพาณิชย์ จำกัด ,7.บริษัทหลักทรัพย์ ไอร่า จำกัด (มหาชน) และ 8.ตัวแทนจำหน่ายหุ้นหรือ Selling Agent จำนวน 1 ราย คือ ธนาคาร ซีไอเอ็มบี ไทย จำกัด (มหาชน) (ภายใต้บุคคลตามดุลยพินิจของผู้จัดจำหน่ายหลักทรัพย์ของบริษัทหลักทรัพย์ซีจีเอส-ซีไอเอ็มบี (ประเทศไทย) จำกัด เท่านั้น)
สำหรับการเสนอขายหุ้น IPO ของไทยประกันชีวิตในครั้งนี้ ได้รับการตอบรับอย่างดีเยี่ยมจากนักลงทุนสถาบันชั้นนำทั่วโลก โดยมีนักลงทุนสถาบันคุณภาพที่มีชื่อเสียงทั้งในประเทศและต่างประเทศจำนวนรวม 18 ราย ได้แก่ GIC Private Limited Oaktree Capital Management บลจ. ไทยพาณิชย์ บลจ. กสิกรไทย บลจ. กรุงศรี บลจ. กรุงไทย บลจ. เอ็มเอฟซี ฯลฯ ลงนามในสัญญาลงทุนในหุ้น TLI เพื่อเป็น Cornerstone Investors คิดเป็นจำนวนหุ้นรวม 1,158.4 ล้านหุ้น หรือประมาณร้อยละ 50.0 ของจำนวนหุ้นที่เสนอขายในครั้งนี้ (รวมการจัดสรรหุ้นส่วนเกิน)
สำหรับเงินที่ได้รับจากการระดมทุน ไทยประกันชีวิตจะนำไปใช้ในการเสริมสร้างความแข็งแกร่งให้ธุรกิจ และเพิ่มศักยภาพการเติบโตในอนาคต โดยเน้นลงทุนในการพัฒนาด้านเทคโนโลยีดิจิทัล (Digital Transformation) ผ่านนวัตกรรมที่จะเพิ่มความสะดวกรวดเร็วในการให้บริการและดูแลลูกค้าอย่างครบวงจร การเสริมสร้างความแข็งแกร่งของช่องทางจัดจำหน่ายผ่านทางพันธมิตรที่เป็นจุดเชื่อมต่อกับลูกค้าทั่วประเทศ ตลอดจนการเสริมสร้างความแข็งแกร่งของเงินทุน ทั้งสำหรับเงินทุนหมุนเวียนและวัตถุประสงค์อื่นๆ ในอนาคต และคาดว่าจะสามารถเข้าจดทะเบียนซื้อขายในตลาดหลักทรัพย์แห่งประเทศไทยเป็นวันแรกเร็วๆ นี้
ทั้งนี้ผู้ลงทุนสามารถศึกษาข้อมูลจากแบบแสดงรายการข้อมูลการเสนอขายหลักทรัพย์และหนังสือ   ชี้ชวนของ TLI ได้ที่เว็บไซต์ของสำนักงาน ก.ล.ต. และติดตามข้อมูลเพิ่มเติมได้ที่เว็บไซต์ investor.thailife.com หรือโทร. 1124 หรือ 02-354-2424-5 และผู้จัดจำหน่ายหุ้นทั้ง 13 ราย (การลงทุนมีความเสี่ยง ผู้ลงทุนควรทำความเข้าใจลักษณะสินค้า เงื่อนไขผลตอบแทนและความเสี่ยงก่อนตัดสินใจลงทุน)